Adopt These Fitness Mantras To Stay Fit in Hindi | फिट रहना चाहते हैं तो अपनाएं ये हिट फिटनेस फार्मूले | एक्सरसाइज और फिटनेस\nफिट रहना चाहते हैं तो अपनाएं ये हिट फिटनेस फार्मूले\nUpdated at: Apr 30, 2014\nWritten by: Rahul SharmaPublished at: Apr 05, 2011\nस्वस्थ जीवन खुशहाल मन मानव जीवन की नियामत है और इसे प्राप्त करने के कुछ आसान तरीके भी हैं, स्‍वस्‍थ व रोगमुक्त रहने के लिए आप कुछ हिट फिटनेस फार्मुले अपना सकते हैं।\nस्वस्थ जीवन खुशहाल मन मानव जीवन की नियामत है और इसे प्राप्त करने के कुछ आसान चरण भी हैं। स्वास्थ्य से तात्पर्य सिर्फ रोगमुक्त होना नहीं है बल्कि पूर्णत: फिट होना भी है और इसकी प्राप्ति के मात्र तीन चरण हैं- संतुलित आहार, व्यायाम व तीन आर-रेस्ट (आराम), रिलैक्सेशन (तनावमुक्ति) तथा रिक्रिएशन (मनोरंजन)। तो चलिए जानते हैं कुछ हिट फिटनेस फंड़ों के बारे में।\nआपके भोजन से आपको सात पोषक तत्व जरूर प्राप्त होने चाहिए। ये तत्व हैं प्रोटीन, कार्बोज, वसा, स्फोक (रफेज), जल, खनिज लवण तथा विटामिन। इन सात पोषक तत्वों की संतुलित उपस्थिति ही शरीर स्वस्थ बनाता है। शरीर को जिन खाद्य पदार्थो की जरूरत नहीं उन्हें जरूरत से ज्यादा खाना, यहां तक कि जिनकी कम आवश्यकता है उस खाद्य को अत्यधिक भरना भी शरीर को उसका अंत शरीर को नुकसान पहंुचाने जैसा ही है। इसलिए इस बात की जानकारी बेहद जरूर है कि क्या करें और क्या न करें।\nसात्विक, संतुलित, शाकाहारी एवं संपूर्ण आहार का सेवन करें। फूड पिरामिड का अनुसरण सर्वश्रेष्ठ है।\nअपना अधिकतम भोजन दोपहर में लें जब जोर से भूख लगती है।\nभोजन ग्रहण करते समय सिर्फ भोजन में ही तल्लीन रहें। टीवी देखने, पढ़ने अथवा बातें करने में नहीं।\nपेट संबंधी व्यायाम नियमित रूप से करें।\nभोजन से पूर्व पांच मिनट डायाफ्रग्मेटिक ब्रीदिंग अवश्य करें।\nअत्यधिक मिर्च-मसालेदार भोजन न करें।\nखाने के समय ठंडे पेय से अपनी भूख को शांत न करें।\nभूख को अत्यधिक एवं असमय भोजन से शांत न करें।\nअपने पाचन तंत्र को देर रात के नाश्ते अथवा जंक फूड से प्रदूषित न करें।\nखाने के तुरंत बाद न सोएं अथवा व्यायाम न करें। सिर्फ वज्रासन कर सकती हैं।\nखाने के तुरंत बाद पानी न पिएं।\nयदि आपसे पूछा जाए कि 'क्या आप फिट है?' तो इसका उत्तर देने के बजाय प्रश्न ही करें 'किस चीज के लिए फिट?' जी हां फिटनेस के उद्देश्य अलग-अलग हैं। हो सकता है आप गप करने के लिए फिट हों परंतु मार्केट जाकर शॉपिंग करने के लिए नहीं। या फिर यह हो सकता है कि आप खेलने के लिए फिट हों परंतु शास्त्रीय गायन के लिए अनफिट।\nजहां खिलाडि़यों की फिटनेस के लिए मस्क्यूलर पावर, एंडयोरेंस (सहनशीलता), स्पीड, बैलेंस, कोऑर्डिनेशन, एजिलिटी आदि की आवश्यकता होती है तो स्वस्थ्य शरीर के लिए आवश्यकता होती है सही मात्रा में शारीरिक वसा एवं मांसपेशियों को धारण करने की क्षमता की, अपनी दिनचर्या में निर्धारित समय तक कार्य करने के लिए थकान से जूझने की क्षमता की, जोड़ों (संधियों) द्वारा संपूर्ण क्रियाओं को करने तथा मांसपेशियों द्वारा दैनिक कार्यो को करने की क्षमता की।\nफिटनेस एक्सपर्ट की राय से अपने शरीर की आवश्यकतानुसार सही फ्रीक्वेंसी, इंटेन्सिटी, टाइम तथा टाइप के आधार पर फिटनेस वर्कआउट तैयार करें।\nअपनी दैनिक क्रियाओं के अतिरिक्त कुछ व्यायाम अवश्य करें।\nवॉकिंग को अपनी दिनचर्या में अवश्य शामिल करें। यदि सही तरीके से किया जाए तो वॉकिंग सबसे सरल तथा संपूर्ण व्यायाम है।\nयोगारोबिक्स के माध्यम से अपनी समस्त मांसपेशियों और संधियों को कम से कम दिन में एक बार किसी न किसी रूप में व्यायाम अवश्य दें।\nजिस प्रकार अमाशय को भोजन की आवश्यकता होती है उसी प्रकार शरीर को व्यायाम की जरूरत होती है। अपने शरीर की आवाज को सुनें ओर उसके अनुरूप कार्य करें।\nकिसी दूसरे को देखकर अपने ऊपर उसका प्रयोग न करें जिसको वह करता या करती हो। प्रत्येक शरीर की बनावट व आवश्यकता भिन्न-भिन्न होती है।\nफिटनेस एक्सपर्ट तथा डॉक्टर की राय के बिना कोई जटिल व्यायाम न करें। असमय तथा अनावश्यक व्यायाम शरीर के लिए हानिकारक हो सकता है।\nफिटनेस के लिए कोई शॉर्टकट नहीं है। नियमितता एवं दृढ़ निश्चय ही सकारात्मक परिणाम प्राप्ति के साधन हैं। थ्री आर\nयह शरीर को पुर्नऊर्जा प्रदान करने का एक तरीका है। जिसके माध्यम से मस्तिष्क तथा शरीर की प्रतिरोधक क्षमता प्राकृतिक रूप से नियमित होती है।\nसही समय पर नियमित नींद एकमात्र बेहतर स्वास्थ्य की कुंजी है। यह आपको अगले दिन की चुनौतियों के लिए तैयार करती है।\nइसके अलावा निरंतर कार्य के बीच में ब्रेक लें।\nसोने के लिए बिना डॉक्टर की सलाह के ट्रैंक्यूलाइजर न लें। अनियमित निद्रा जितनी हानिकारक है उससे कहीं ज्यादा ये दवाइयां आपके मस्तिष्क व शरीर को नुकसान पहुंचा सकती हैं।\nलगातार किसी एक ही स्थिति में कार्य न करें।\nयह ऊर्जा प्राप्ति का मूलभूत तरीका है। यह न सिर्फ साइकोसोमेटिक अभ्यास है वरन तंत्रिकापेशीय तनावमुक्ति देता है जिससे कम समय में अधिकतम आंतरिक ऊर्जा प्राप्त होती है।\nअपने तनाव को पहचानें कि वह सकारात्मक है या नकारात्मक एवं तनाव तंत्रिकापेशीय है या मानसिक।\nयदि संभव हो तो अपने तनावों को किसी विश्वसनीय सहेली, रिश्तेदार से बांटें।\nमुस्कुराएं व खुलकर हंसें।\nयोग एवं ध्यान का अभ्यास करें। शुरुआत करें साधारण श्वांस प्रवास प्रक्रिया से।\nविशेषज्ञ की राय लें कि आपके लिए क्या उपयुक्त है। स्वयं को तनावमुक्त करने की कला सीखें इसमें कोई संकोच न करें।\nतनाव प्रतिक्रिया जैसे व्यवहारिक (काम से निजात पाने की इच्छा या कार्य में मन न लगना), शारीरिक (गला सूखना सिरदर्द, कब्ज या दस्त आदि) तथा अपनी प्रकृति के अनुरूप क्रोध या डिप्रेशन को अनदेखा न करें।\nआज का कार्य कल पर न टालें तथा स्वयं को दोषी न मानें।\nसमय प्रबंध से न बचें।\nरिक्रिएशन मस्तिष्क एवं शरीर को पुनर्निर्मित करता है। खाली समय का होना तथा उसका सदुपयोग अत्यंत आवश्यक है। मनोरंजन स्वास्थ्य, सौष्ठव, चरित्र निर्माण, गुनाह प्रवृत्ति को रोकना, सामाजिक उत्थान, सुरक्षा, शिक्षा एवं आर्थिक विकास में तो महत्वपूर्ण भूमिका अदा करता ही है साथ ही व्यक्तिगत मूल्यों के विकास में भी सहायक है। मनोरंजन का उद्देश्य कार्य से नष्ट ऊर्जा को पुन:संतुलित अवस्था में लाना है।\nअपनी इच्छानुसार कुछ मनोरंजक गतिविधियां अपने परिवार के साथ नियोजित करें।\nमुस्कुराएं और खुलकर हंसें।\nकार्य और खाली समय के सदुपयोग में संतुलन बनाएं।\nखेलना, टहलना, नृत्य करना या टीवी देखना संगीत सुनना दिनचर्या का हिस्सा हो सकते हैं।\nऐसे मनोरंजन को न अपनाएं जो अत्यधिक उत्तेजक या डिप्रेशन प्रदान करे।\nRead More Article On Sports & Fitness In Hindi.\nFitness myths in Hindi\nfitness facts in Hindi


दीवाली पर घर सजाने का तरीका- हरिभूमि, Haribhoomi\nHome > लाइफस्टाइल > फैशन > दीवाली पर घर सजाने का तरीका\nदीवाली पर घर सजाने का तरीका\nDiwali Decoration Tips : साल 2019 में दीवाली 27 अक्टूबर को है। दीवाली भारत के प्रमुख त्योहारों में से एक सबसे बड़ा त्योहार माना जाता है। क्योंकि दीवाली का त्योहार पूरे पांच दिनों तक मनाया जाता है। आमतौर पर लोग गूगल (Google) पर दिवाली कब है 2019 में (Diwali Kab Hai 2019), क्या है दिवाली 2019 तिथि (Diwali 2019), दिवाली 2019 का शुभ मुहूर्त (Diwali 2019 Subh Mahurat) ,क्या है दिवाली का महत्व (Diwali ka Mahatva),क्या है दिवाली की पूजा विधि (Diwali Ki Puja Vidhi), और क्या है दिवाली की कथा (Diwali ki Katha)सर्च कर रहे हैं। दीवाली पर मां लक्ष्मी (Maa Laxmi), गणेश जी (Lord Ganesha) और धन के देवता कुबेर (Kuber) की पूजा-अर्चना करते हैं। दीवाली से पहले लोग अक्सर घर की साफ सफाई करके उसे सजाते हैं, जिससे मां लक्ष्मी (Maa Laxmi)और गणेश जी (Lord Ganesha)हमेशा के लिए घर में वास कर सकें। इसलिए आज हम आपको दिवाली के खास अवसर पर घर को सजाने के तरीके (Diwali Home Decoration Tips) बता रहे हैं।\nDiwali Home Decoration Tips\nJyotsnaa19 Jun 2019 7:30 PM GMT\nदीवाली पर घर सजाने का तरीका :\n1. दीवाली पर घर की सजावट का काम सबसे पहले घर की साफ सफाई करके किया जाता है।\n2. दीवाली पर घर के मुख्य द्वार, मंदिर और आंगन में खूबसूरत रंगों वाली रंगोली बनाएं।\n3. दीवाली पर घर के मुख्य द्वार को तोरण और फूलमाला से सजाएं।\n4. दीवाली पर मंदिर को साफ करके रंगोली और फूलमाला से सजाएं।\n5 दीवाली पर घर की दीवारों को सजाने के लिए कलरफुल पैंट से डिजाइन बनवाएं या वॉलपेपर का उपयोग करें।\n6. घर की छत और बालकनी को रंगी बिरंगी लाइट्स, लैंप्स और कंदीलों से सजाएं ।\n7. इसके अलावा घर को सजाने के लिए कलरफुल और अलग-अलग डिजाइन के दीयें सजाएं।\n8. आंगन को बड़ी सी रंगोली पर वॉटर बॉउल में फूल और फ्लोंटिंग कैंडल्स से सजाएं।\n9. आप घर की छत और बालकनी को रंग बिरंगी लाइट्स से रोशन करें।\n10. इसके अलावा आप घर को रोशनी से सजाने के लिए कैंडल्स का उपयोग भी कर सकते हैं।\nDiwali 2019 Home Decoration Tips Fashion Tips\nकुमारस्वामी सरकार का फ्लोर टेस्ट, आज खत्म हो सकता है...\nRedmi 7A स्मार्टफोन की बंपर सेल आज होगी शुरू, मिलेंगे खास...